Monteneqrolular
Monteneqrolular və ya çernoqoriyalılar (mont. Црногорци/Crnogorci) — Cənubi slavyan xalqı, Monteneqronun əsas əhalisi (280 min nəfər). Serbiyada 69 min nəfər (2002) monteneqrolu yaşayır. İtaliya, Argentina və Albaniyada az sayda olsa da yaşayırlar. Ümumi sayı 433 min nəfərdir. Onlar Serb-Xorvat dilinin Novoştokav ləhcəsinin İekava variantında danışırlar. Monteneqronun müstəqilliyi ilə ayrıca Monteneqro dili olaraq kodlaşdırılmışdır. Dindarlarının əsasını pravoslavlar təşkil edir. Serb Pravoslav Kilsəsinə tabedirlər. Katoliklər və sünni müsəlmanlar azlıq təşkil edir (ikincisi Osmanlı İmperiyasının təsirinin nəticəsidir).